Posted by Maree Clarkson at 5:25 AM No comments: Links to this post
Sewe stappe om 'n Spesiale Vakansieseisoen te skep
Noudat jy besluit het wat jy van die vakansie verwag, stel 'n voorneme om dit te bewaarheid. Voorname is 'n eenvoudige, dog uiters magtige platform vir manifestasie. Wanneer jy helderheid bereik omtrent jou ideale vakansietyd, dan stel jy jou voorneme (en plaas jou bestelling met die Heelal).
Om 'n wonderlike vakansieseisoen te skep is 'n similêre proses. Jy weet wat jy wil hê en jy het jou voornemes gestel. Die volgende stap is om jou plan te ondersteun en te beskerm.
~ trakteer jouself met 'n lekker skuimbad of massering aan die einde van 'n lang inkopiedag;
~ doen elke oggend 'n meditasie of 'n gebed om helderheid te kry vir die dag wat voorlê;
~ of se "nee" aan vakansie uitnodigings waarvoor jy nie lus is nie.
Posted by Maree Clarkson at 11:34 AM No comments: Links to this post
Labels: afrikaans, maklik, oorvloed, pret, selfsorg, vakansieseisoen, vakansietyd, voorneme, vreugde, vreugdevolle
Maak vrede met waar jy is
Weet jy wat jy wil hê?
Geniet jy die uitbreiding van jou verlange?
En sien jy dat dit uitbrei?
Soos jy besef dat jy dit alles besluit, en soos jy begin om die kontras, wat besluit en gevolgtrekking, of keuse meer bewustelik maak, te waardeer, dan begin jy uitermate die kontras te geniet.
Vra jouself: Daardie manifestasies wat jy nog nie ondervind het nie, is dit nog belangrik vir jou, ja? Party mense sal jok en ja sê, ander sal nee sê, maar ek wil hê jy moet 'ja' sê en dit waarlik bedoel.
"Ja, daar is dinge wat ek nog nie gemanifesteer het nie. Daar is dinge wat ek wil hê wat ek nie weet hoé dit gaan gebeur nie—maar hulle is nog steeds verfrissend en belangrik vir my. Ek voel nog steeds antisipasie. Ek voel bemoedig. Hulle voel nog vars vir my." Dit is wat jy moet sê.
Jou onvervulde begeertes moet goed voel vir jou, want, wel, daar is twee redes :
As jy nie kan vrede maak met waar jy is nie, dan sal dit baie stadig gaan vir jou onvervulde begeertes om vervul te word, want die angs wat jy voel oor dinge wat nie gebeur nie is 'n indikasie van 'n vibrasie wat dit weghou van jou.
So, wanneer jy siek is en jy wil gesond wees, en jy is al vir 'n lang tyd siek en dit lyk nie of dit beter gaan word nie, en as jy gediagnoseer is dat dit heelwaarskynlik nie beter gaan word nie, dan, in plaas van om hoopvol te voel , voel jy angstig—is dit moeilik vir vebetering om te gebeur. Die feit is, dit kannie gebeur onder hierdie omstandighede nie.
Dieselfde is waar as ons ons bekommer oor "wat in ons land aangaan". Hoe méér klem daarop gelê word, en hoe meer die saak negatief gedebateer word, hoe erger sal dinge word. Ek sê gladnie ons moet soos volstruise wees en maak asof dit die gebeur nie - wat ek wél sê is dat die aanhoudende aandag gee aan die saak is wat die vibrasie veroorsaak wat die saak in die eerste plek veroorsaak het. Oorlog veroorsaak nog meer oorlog, denke aan armoede veroorsaak nog meer armoede, et al.
Laat ons ophou om alles te probeer ''reg'' maak - niks is gebreek nie en als is soos dit moet wees. En moenie jouself oor ander bekommer nie - jy bekommer jouself meer as hulle ... Daar is mense besig met oorlog; hulle is op die slagveld en hulle voel meer springlewendig as ooit tevore in hul lewe! Moenie mense van die lewe probeer beskerm nie; gun hulle hul eie ondervinding terwyl jy fokus op JOU eie ervarings. Kies dít wat vir jou goed voel en hou daarby solank dit jou plesier en genot verskaf. Daardeur sal jy jouself in lyn bring met jou Bronenergie en 'n manjefieke ervaring beleef.
Die vibrasionele verskil tussen die gevoel van hoop en angs is die verskil tussen gesond word of siek bly. Dis die verskil van om aan hierdie kondisie te kleef of dit te laat gaan.
Dieselfde gaan vir jou finansiële status - hoe minder geld jy het en hoe meer rekeninge jy kry, hoe meer angstig word jy. So, dit is die realiteit van wat-is; dit is die aksie-reis waarop jy is. So jou reis kan een wees van vrees of jou reis kan een wees van hoop.
En die verskil tussen angs en vrees is die verskil tussen dinge wat beter gaan of nie.
Maak vrede met waar ookal jy is.
En hier is die belangrike deel: Wanneer jy wanhoop voel, of enigiets wat nie goed voel nie, en jy reik vir 'n gedagte wat beter voel, wat saam met dit kom is 'n bewustelike gewaarwording dat jy tog 'n mate van beheer oor jou lewe het.
En vriende, ek kannie genoeg beklemtoon die belangrikheid van die rol wat bewustelike gewaarwording speel in die feit dat jy iets kan doen omtrent hoe jy voel.
Wanneer jy 'n gedagte kies wat beter voel as die gedagte wat jy voorheen gekies het, en jy bewustelik erken dat jy die mag het om dit te doen, an dat jy dit wel gekies het, en dat dit wel jou vibrasionele frekwensie verander het—nou, is daar niks wat jy nie kan verrig nie. Nou verdwyn daardie wolk van wanhoop, die wolk dat jy nie in beheer is van jou lewe nie.
En alles is moontlik op hierdie emosionele skaal. En wanneer jy daar bo kom waar alles deksels wonderlik voel, dan word wonderlike dinge deel van jou daaglikse lewe!
Partymaal sal welmenende mense jou aanspoor om vinniger gelukkig te raak as wat jy kan—jy kan byvoorbeeld nie jou radio op 94.2FM stel en dan na 98.0 FM luister nie - die frekwensies moet dieselfde wees. As jy in wanhoop, of angs, of woede verkeer, kan jy nie al die pad spring na saligheid nie. Dit is 'n verskillende vibrasionele frekwensie. Dit is onmoontlik om van wanhoop na saligheid te gaan, en dis nie omdat jy nie kan nie; dis omdat die Wet van Aantrekkingskrag jou nie toegang sal verleen tot gedagtes of herhinneringe of gebeurtenisse of mense, wat vêr is van die vibrasie wat jy offer nie.
Dit is belangrik dat jy vandag besluit (wel, jy kan môre besluit, jy kan enige tyd wat jy wil besluit, maar dit is belangrik dat jy die besluit neem) dat jy nie gaan probeer om oor frekwensies te spring nie... Dit maak nie saak waar jy is nie; jy kan stadigaan na beter plekke beweeg.
Besluit, gou, dat jy nie jou emosionele toestand met enigiemand anders s'n gaan vergelyk nie, wat hulle emosionele toestand is hulle emosionele toestand, en dit het niks met jou te doen nie. Besluit net dat jy gaan bewus wees van hoe jy voel, en hoe jy voel maak werklik saak, en voel lewenslustig wanneer jou vibrasie skuif. Wanneer jy skuif van wanhoop na woede, voel triomfantlik, want dit is 'n belangrike vibrasionele verskuiwing, want wanneer jy woede voel, kan jy vinnig oorgaan na frustrasie, en van frustrasie, na aksie.
Op skool in die klaskamer gee hulle jou 'n A of 'n B vir hierdie gedrag, of 'n E of 'n F vir daardie gedrag. En so dink jy dat iemand wat vreugde behaal het 'n A moet kry, en iemand met depressie of in wanhoop moet 'n E kry. En ek wil vir jou sê, wanneer jy van depressie of angs na WOEDE beweeg, gee jouself 'n A, want hierdie beweging is die belangrikste van alles!
Wat dit bedoel is dat jy jou vibrasie verander het, en nou het jy toegang tot ander gedagtes en ondervindings. En natuurlik wil jy nie vassit in woede nie, maar vanaf woede het jy toegang to frustrasie.
En as jy terugkyk na jou ondervinding (nie te veel nie!) sal jy agterkom dat jou emosies altyd vergelyk kan word met dit waaraan jy jou aandag gee.
Jy kannie omstandighede beheer nie. Dit was nooit bedoel dat jy omstandighede moet beheer nie. Jou intensie was om onkondisionele liefde te ontdek. Jou bedoeling is om uit te vind hoe om goed te voel, onder ALLE omstandighede, want jy het die vaardigheid; jy het die mag; jy het die gawe om te fokus. Jy het die gawe om te KIES waar jy fokus, en dus het jy die gawe om OPSETLIK 'n vibrasie te offer, en dus het jy die gawe om te kies hoe jy voel.
Posted by Maree Clarkson at 4:26 AM No comments: Links to this post
Labels: afrikaans, begeertes, maak vrede met waar jy is, moedertaal, onvervulde begeertes, oorvloed, vibrasie, vrede
Jy is 'n Skepper; Jy Skep Met Jou Gedagtes
Jy is 'n Fisiese Verlenging van Dít Wat Nie-Fisies is
Jy kan vrylik kies om nuwe paaie van vreugde te ontdek. In vreugde sal jy groei; en in jou groei sal jy bytel tot Alles-Wat-Is. (Ewenwel is jy ook vry om gebondenheid of pyn te kies... maar enige iets wat enigeen kies is omdat hulle glo dat dit hulle beter sal laat voel.)
Sodra jy jouself vra hoekom jy dit wil hê, word die kern van jou begeerte ge-aktiveer. Hoe sterker jou positiewe gevoelens hoe vinniger ontvang jy dit. (Dit is ewe maklik om 'n kasteel to skep as is 'n knoop.)
Jy is 'n Skepper van Gedagtebane Omtrent Jou Eie Pad van Vreugde
Dit is nie nodig dat jy siekte of pyn aantrek as 'n verskoning om hierdie lewe te verlaat nie. Jou natuurlike keuse van om hierheen te kom, hier te bly of om te vertrek is een van gesondheid en welwillendheid. (Jy is vry om anders te besluit.)
Met genade kan jy kies om te ontspan en om saggies terug te gly in jou nie-fisiese staat van pure, positiewe Energie. Jou natuurlike staat is een van Ewigheid. (Geniet alles - verhelder! Jy kan dit nie verkeerd kry nie.)
Posted by Maree Clarkson at 9:10 AM No comments: Links to this post
Labels: afrikaans, begeerte, ewige lewe, fisies, gedagtes, heelal, jy is 'n skepper jy skep met jou gedagtes, oorvloed, skepper, vreugde, vryheid, welwillendheid
Dankverklaring vir wie ek is (Affirmasie)
Dankie, ek is dankbaar vir wie ek is.
Dankie, ek is dankbaar vir al my vermoëns.
Dankie, ek is dankbaar vir alles wat ek ontvang.
Posted by Maree Clarkson at 5:31 AM No comments: Links to this post
Labels: affirmasie, afrikaans, dankverklaring 1, dankverklaring vir wie ek is, moedertaal, oorvloed
Jy is Hier in Hierdie Liggaam Omdat dit Jou Keuse Is
Jy wou die kans hê om hierdie heerlike kontras in tyd en ruimte te ondervind en met groot afwagting het jy gekom om te saam te skep met ander wat nastreef, om die proses van bewustelike gedenkswyse te verskerp. Wat, waar, wanneer en met wie is ook jou keuse.
Posted by Maree Clarkson at 9:40 AM No comments: Links to this post
Labels: afrikaans, afwagting, inspirasie, inspirerend, jy is hier, keuse, moedertaal, nastreef, oorvloed
Vandag sal ek 'n verskil maak
Ek sal begin deur my gedagtes to kontrolleer.
'n Persoon is die skepping van sy gedagtes.
Ek wil gelukkig en hoopvol wees.
Derhalwe saI ek gelukkige en hoopvolle gedagtes dink.
Ek weier om 'n slagoffer van my omstandighede te wees.
Ek sal nie toelaat dat klein ongemaklikhede soos stopligte, lang staanrye en verkeersopeenhopings my meester word nie.
Optimisme is my kameraad en oorwinning my kenmerk .
Vandag sal ek 'n verskil maak.
Ek sal dankbaar wees vir die volgende vier-en-twintig uur.
Tyd is kosbaar en ek weier dat dit bederf word deur self-bejammering, angs en verveling.
Ek sal hierdie dag beleef met die opgewondenheid van 'n kind en die dapperheid van 'n reus.
Ek sal elke oomblik in asem asof dit my laaste is.
Wanneer môre kom, verdwyn vandag vir ewig.
Terwyl dit hier is, sal ek dit gebruik vir liefdevolle dade.
Ek sal nie toelaat dat mislukkings in die verlede by my spook nie.
Al het ek baie foute gemaak, weier ek om met hulle te dweep.
Ek sal hulle eien. Ek sal hulle regmaak. Ek sal voortbeur. Seëvierend.
Mislukking is nie fataal nie. Al strompel ek, sal ek weer opstaan.
Ek sal tyd deurbring saam met my geliefdes.
'n Mens kan die wêreld besit en armoedig wees sonder liefde.
'n Mens kan geen besittings hê nie en ryk wees in verwantskap.
Vandag sal ek tenminste vyf minute spandeer in die geselskap met die belangrike mense in my lewe. Vyf kwaliteit minute van praat, omhelsing, luister en dankie sê.
Vyf ongewaterde minute saam met my wederhelf, my kinders en vriende.
- Vertaal deur Maree Clarkson van Max Lucado - From On The Anvil
Posted by Maree Clarkson at 3:52 AM No comments: Links to this post
Labels: afrikaans, dankbaar, geluk, hoopvol, inspirasie, inspirerend, moedertaal, oorvloed, oorwinning, optimisme, vandag sal ek 'n verskil maak
Die kuns van toelating (of inlating)
Wanneer jy ontdek hoe om vibrasionele eenheid met Bron en jou begeertes te behaal, dan is jy in vibrasionele stemming vir die toelating van dít wat jy begeer. En dis nie iets moeiliks om te doen as jy verstaan hoe jou Emosionele Stelsel werk nie.
Jou Emosies is Jou Leidingstelsel
Jou emosies vertel jou alles wat jy nodig het om te weet omtrent jou gemoedstoestand van toelaat of nie toelaat nie. Met ander woorde, wanneer jy positief voel , bedoel dit dat jy in vibrasionele harmonie is met Bron en dat jy die goeie dinge toelaat om na jou te kom. Dis hoe eenvoudig dit is.
Wanneer jy goed voel, is jy in die Plek van Toelating. Wanneer jy positiewe emosies voel soos vreugde of dankbaarheid of liefde -- daardie emosies wat jou hart laat sing -- dan is jy in die Plek van Toelating. Toelating van wat? Toelating van Bron Energie, 'n koppeling met wie jy is. Toelating van welwillendheid. Toelating van duidelikheid en Toelating van oorvloed.
Wanneer jy negatiewe emosies voel soos woede, angs, frustrasie of depressie, dan is jy nie in 'n gemoedstoestand van Toelating nie. Dan is jy in 'n gemoedstoestand van weerstand waar jy, om een of ander rede, fokus op maniere wat Suiwer, Positiewe Energie en Bron Energie nie Toelaat nie.
Die ander dag het ek op hierdie aanhaling van Deepak Chopra, in "The Seven Spiritual Laws of Success", afgekom, wat alles opgesom het omtrent wat ek oor onsekerheid ontdek het :
Labels: afrikans, emosies, inlaat, inlating, moedertaal, onsekerheid, oorvloed, sekerheid, toelaat, toelating, vryheid, welwillendheid
Moenie toelaat dat vrees en onsekerheid langer jou selfvertroue en lewensvreugde steel nie.
Die meeste van ons het af en toe sulke dae. Dit is meer as net 'n slegte haardag of 'n ek-voel-so-bietjie-af dag. Dit is die dae waarop selfs jou mooiste kapsel en daardie paar nuwe skoene jou nie kan red nie. Want die vrees en onsekerheid hier diep binne jou kan jy ongelukkig nie altyd met 'n goed versorgde uiterlike wegtoor nie.
Vir ander mag dit dalk lyk asof jy alles agtermekaar het. Maar hier binne jou het jy die sinkende gevoel dat jy een van die dae uitgevang gaan word. Dat almal gaan besef jy is NIE so wonderlik nie. Die Engelse noem hierdie selftwyfel insecurity. En of jy nou in Engels of Afrikaans onseker voel, die feit bly dat vrees en onsekerheid jou terughou.
Jy gaan net waag om die dinge te doen waarmee jy gemaklik voel en jou reeds bewys het. En so kan wonderlike geleenthede vir groei by jou verby gaan. Of dalk het jy self en ander nog nooit ontdek wie jy werklik is nie. Omdat jy heeltyd wegkruip agter 'n masker – te bang dat jou ware self nie goed genoeg is nie.
Onsekerheid en 'n swak selfbeeld is soos wortels wat dieselfde boom voed. Agter elke onsekerheid lê die idee dat ons op een of ander manier beter of anders moet wees sodat ons aanvaarbaar of suksesvol kan wees.
Ons vergelyk onsself gedurig met filmsterre, modelle, vriendinne, kollegas en ander vroue en vra: Is sy mooier, maerder, meer suksesvol as ek? En dan kry ons meer as genoeg redes om nie van onsself te hou nie.
Maak 'n plan Baie vroue sien hulself in 'n ongunstige lig omdat hulle glo dat hulle 'te vet', 'te flabby', 'te oud' ensovoorts is. Ongelukkig ondersteun extreme makeover-programme die idee dat as jy nie van iets rondom jouself hou nie, jy dit kan regstel met plastiese chirurgie. As jy donderduie het, kan jy byvoorbeeld vir liposuksie gaan. Dit gaan jou miskien tydelik laat beter voel oor jou voorkoms, maar nie jou gevoel van selfwaarde herstel nie.
Ek glo dat ons miskien minder moet konsentreer op eetprogramme wat die kilogramme laat val en eerder meer klem op 'n innerlike program moet lê wat jou 'insecurities' laat wegsmelt.
WEEK 1: Weeg jouself - geestelik
Enige goeie dieetplan begin met 'n weegsessie, sodat jy kan bepaal waar jy op die oomblik is en na watter doelgewig jy graag wil werk. En al is dit hoe onaangenaam om op daardie skaal te klim, moet jy die realiteit in die oë kyk.
Dieselfde geld ook vir 'n innerlike weegsessie. Jy moet identifiseer wat jou onseker laat voel. Is dit jou liggaamsbeeld, jou verhoudings, jou finansiële status, die buurt waarin jy bly of jou werk? Dit kan ook wees dat jy meer onseker voel in sekere mense se geselskap, byvoorbeeld as jy skielik tussen mense met 'n universiteitsgraad beland. Vra jouself af waarom hulle jou so minderwaardig laat voel.
Kyk 'n slag ... in die spieël en wees baie eerlik oor dit waarvan jy nie hou nie. Maar dit mag nie by die negatiewe bly nie. Maak nou ook 'n lys van die dinge waarvan jy wel hou. Waarop is jy trots? Dalk het jy mooi lang bene of is jy nootvas.
WEEK 2: Maak die beste van wat jy het
Die beste manier om jou selfvertroue 'n hupstoot te gee, is om die positiewe eienskappe wat jy reeds geïdentifiseer het nog meer na vore te bring. Fokus daarop om jou beste fisieke kenmerke te versterk. Jy mag dalk nodig hê om die hulp van 'n voorkomskonsultant hiervoor in te roep. .
Watter komplimente het jy al gekry? Dalk sê mense jy het 'n mooi glimlag en kan jy daaraan werk om jou glimlag nog meer in te span. Vind meer uit rondom kursusse of klasse wat jou natuurlike talente kan bevorder.
Bly weg van ... enige versoeking om jouself met ander te vergelyk. Dit help nie jy bly vies omdat jy nie kan toneel speel soos jou suster nie, maar intussen kan jy wonderlike disse optower nie. Deur jouself gedurig teenoor iemand anders op te weeg, gaan jy net teleurgestel word.
WEEK 3: Omhels jou hier-wees
Jy het 'n doel in die lewe en jou lewe het betekenis. Jy is dalk nie 'n groot staatsleier wat miljoene mense se lewens verander nie, maar die feit dat jy hier is, maak 'n verskil in die mense rondom jou se lewe. Al is dit dalk net jou kinders of jou kat – êrens is daar iemand wat jou nodig het en dink jy's wonderlik.
Probeer om minder op jouself te konsentreer en vandag op iemand anders se behoeftes te fokus. Voel hoe goed dit jou laat voel om iets vir iemand anders te beteken. Miskien kan jy selfs op 'n meer permanente basis by een of ander uitreik-aksie betrokke raak.
Voed jouself met ... goeie leesstof. Daar is honderde motiverende boeke waarin jy kan lees hoe gewone mense, net soos jy, hul vrees en onsekerheid agtergelaat het om buitengewone goed te doen. Jy kan ook 'n selfbemagtigingswerkswinkel bywoon of maak 'n afspraak met 'n lewensafrigter. Jy het dalk net iemand nodig wat as mentor kan optree sodat jy jou volle potensiaal kan bereik.
WEEK 4: Fokus op jou suksesse
Die eerste drie dae van 'n dieet gaan dit gewoonlik goed. Maar teen die vierde dag slaan jy 'n laagtepunt en eet sommer twee snye sjokoladekoek. Beteken dit noodwendig die einde van jou dieet? Nee, net as jy dit toelaat.
Moenie dink dat self-twyfel nooit weer deel van jou lewe gaan wees nie. Die eerste keer wanneer daardie stemmetjie sê "jy is nie goed genoeg nie", beteken dit nie jy moet handdoek ingooi en vir altyd met jou onsekerhede saamleef nie. As weer in onsekerheid gaan verval, wees gewapen met 'n lys van jou suksesse.
Vervang ongesonde ... vriende wat jou gedurig kritiseer en verkleineer met positiewe mense. 'n Opbouende vriendin is nie noodwendig iemand wat jou net vertel wat jy wil hoor nie. Dit is iemand wat jou ook uitdaag om beter te wees omdat sy in jou glo. .
Volgende keer wanneer jy met natgeswete handpalms wonder of jy goed genoeg is, dink aan Eleanor Roosevelt se woorde:
"Niemand kan jou minderwaardig laat voel sonder jou toestemming nie."
Posted by Maree Clarkson at 5:43 AM No comments: Links to this post
Labels: afrikaanse, afrikaanse blog, geestelik, lewensvreugde, minderwaardig, onsekerheid, oorvloed, selfvertroue, sukses, voed jou menswees
Posted by Maree Clarkson at 6:57 AM 2 comments: Links to this post
Posted by Maree Clarkson at 1:51 PM No comments: Links to this post
Oorvloed praat sommer maar net!
©Maree Clarkson/Samantha Crewe
WAT IS BEGEERTE?
'n Begeerte is 'n natuurlike produk van lewe in 'n diverse omgewing.
Begeertes word natuurlik geskep binne jou.
En wanneer begeertes geskep word, is die begeerte die belofte van die toekoms.
Die begeerte is die ontbieding van die lewe.
Alhoewel baie van ons nie weet wat ons sê wanneer ons sê, "Vra, en dit sal gegee word", die gevra gebeur wanneer die begeerte binne jou geskep word. Wanneer kontras 'n nuwe besluit of begeerte help tot slotsom kom, is daardie begeerte 'n oproep vir energie.
DIE BEGEERTE IS VRA. Die Lewenskrag wat volg as gevolg van 'n begeerte is die antwoord op die vra.
"Wat doen ek met my vibrerende uitdrukking die oomblik wat begeerte deur my vloei? Laat ek toe dat die Lewenskrag sonder teenstand deur my vloei of knyp ek dit af?" Jy sal weet deur hoe jy voel: As jy goed voel, dan laat jy dit toe. As jy nie so goed voel nie, dan laat jy dit nie toe nie. Akute depressie bedoel jy laat dit nie toe om sonder teenstand deur jou te vloei nie, terwyl passie bedoel jy laat dit regtig vloei.
Of jy nou passie voel of hewige woede, albei hierdie emosies bedoel daar is sterk, sterk, sterk verwekking van begeerte. As dit goed voel, laat jy dit vloei, maar as dit sleg voel, laat jy dit nie vloei nie.
DAAR IS 'N ANDER DEEL VAN JOU, JOU NIE-FISIESE INNERLIKE. En daardie ander deel van jou, die goddelike krag binne jou, aanbid dit wat jy is. En hoe gouer jy daardie self-aanbidding kan vind, hoe gouer sal jy die Energie wat waarlik jy is, toelaat om te vloei.
ONS IS 'N VERLENGING VAN OORSPRONG ENERGIE. Ons is voortgebring as leidende skeppers. Ons is nie gebroke kruipers wat probeer om ons pad terug te vind na die guns of grasie van iets wat klaar gedaan is nie. Ons is die leidende verlengings van dit.
Nou sê jy, "O, goed so, nou kom ons daar.
Wat het ek hier kom doen?"
En die Oppermag sê, "jy het hierheen gekom vir meer blootstelling aan meer vreugdevolle ondervindings."
En jy vra, "Vir watter doel?"
En Die Oppermag sê, "vir blootstelling aan meer vreugdevolle ondervindings."
En jy sê, "Ja, maar hoekom? Ek is bereid om die enige prys te betaal vir daardie vreugde."
Die enigste prys wat jy kan betaal vir vreugde is vreugde. Jy kannie LY vir vreugde nie. "Wel," sê jy, "miskien is ek nie hier vir vreugde nie. Miskien is ek hier om te groei?" Jy kannie die uitbreiding van die Heelal stop nie. Jy kannie JOU deel van daardie uitbreiding stop nie, want jy is bewustelik gefokus. En soos jy fokus op al die verskeidenheid, word nuwe begeertes binne jou gebore, en word Lewenskrag in die lewe geroep -- en vervul jy jou rede vir hier wees. En dan, as jou mikpunt VREUGDE is, word dit alles een soos jy dit bedoel het.
Jy sê. "Hmm, vreugde. Die doel van my lewe is vreugde? Ek is hier om myself te geniet? Sekerlik kan dit nie goed wees nie! Is dit nie hebsug en selfsugtigheid en al die ander dinge wat ek vermaan is om nie te wees nie?" En die Oppermag vra, "Wie het jou vermaan? Ander hebsugtige en selfsugtige mense? Hulle sê 'Dien ons begeertes, nie jou eie nie."
Universiële Wette is altyd eenvormig. As uitbreiding van die Heelal 'n goeie ding is, dan is jou uitbreiding ook.
Posted by Maree Clarkson at 8:50 AM No comments: Links to this post
Labels: afrikaans, begeerte, energie, innerlike, lewe, lewenskrag, moedertaal, oorvloed, oorvloed praat, passie, selfsug, toekoms, vreugde